cyanic-selkie/wikianc huggingface dataset:
Sanssouci
Sanssouci i Fredrik den stores tid
Johann Wolfgang von Goethe, som 20. mai 1778 var på gjennomreise i Potsdam, bemerket i et brev etter å ha besiktiget Sanssouci: «Tusen lys har gått opp for meg. Og jeg har kommet nær 'Den Gamle Fritz', der forsto jeg hans vesen, hans gull, sølv, marmor, aper, papegøyer og fillete forheng, og fikk høre det store menneske resonnere om hans egne uslinger».
Gravkjelleren til Fredrik den store
Den gamle Fritz, som han ble kalt på folkemunne, døde 17. august 1786 i lenestolen i sitt arbeidsrom på slottet Sanssouci. Han ønsket ifølge testamentet å bli bisatt i sin egen gravkjeller ved siden av yndlingshundene sine.
I sin 46 år lange regjeringstid beskjeftiget Fredrik seg hele tiden med døden. I sitt politiske testament av 1752 forfattet han for hvert slag og for hver krig, nye bestemmelser til den minste detalj, både med hensyn til det familiære og det finansielle. På samme måte gjentok han anvisningen for sin begravelse: "som filosof vil jeg begraves, uten festligheter, uten pomp og prakt, jeg vil hverken ha offentlig begravelse eller bli balsamert. Man skal begrave meg på Sanssouci på høyden over terrassen i krypten som jeg har gjort i stand...Dør jeg i krigstid eller på reise skal man bisette meg i første og beste landsby, og bringe meg til Sanssouci til vinteren." Hans nevø og etterfølger Fredrik Wilhelm II fulgte ikke onkelens anordning og la hans levninger i Potsdam Garnisonkirche ved siden av sin far, soldatkonge Fredrik Wilhelm I.
Fredik IIs grav ligger ved den øverste terrassen (slottsterrassen). Ved siden av kongen er elleve av yndlingshundene hans gravlagt.
Sanssouci i Fredrik Wilhelms IV. tid
Park Sanssouci ble utvidet mellom 1826 og 1828 etter planer av landskapsarkitekt Peter Joseph Lenné. Parken inneholder fontener, skulpturer og flere berømte byggverk, blant annet et tehus i rokokkostil og lystslottet Charlottenhof tegnet av Karl Friedrich Schinkel.
I slottsparken Sanssouci ligger slottene Neue Kammern og Bildergalerie, rett ved siden av selve slottet Sanssouci. I vestlig retning fra slottet Sanssouci finnes en vindmølle og et stort orangeri fra 1800-tallet. Lengst vest i slottsparken ligger det store slottet Neues Palais. I et område som ble lagt til parken 1826 ligger det lille slottet Charlottenhof tegnet av Karl Friedrich Schinkel, for kronprins Friedrich-Wilhelm IV. Friedenskirche fra 1845 er inspirert av italiensk arkitektur.
Intermountain kullkraftverk
Intermountain kullkraftverk  er et kullkraftverk i Millard County, delstaten Utah i det nordvestlige USA. Det har en installert produksjonskapasitet på 1 800 MW, fordelt på 2 like store blokker / turbiner. I tillegg er ytterlige en 950 MW-enhet under planlegging, slik at effekten skal opp i 2 750 MW. Operatør er Los Angeles Department of Water & Power.
Anlegget ble bygget ut i årene 1986–1987. Brenselkilden er sub-bitumenøst kull. Utnyttelsesgraden er meget høy, med en load-faktor (PLF) på hele 99%.
Utslippene av CO2 i 2007 var totalt 16,1 mill tonn.
Riksvei 150
Traséen fra vest mot øst: Granfosstunnelene – Ullernchausseen –Viggo Hansteens vei –Torgny Segerstedts vei –Kaj Munks vei –Tåsentunnelen – Rolf Wickstrøms vei –Storoveien –Dag Hammarskjølds vei –Hjalmar Brantings vei – Adolf Hedins vei.
Det er planlagt utbedringer for strekningen Teisen/Ulven - Ryen i Oslopakke 3.
Eksterne lenker
Streets in Oslo
Jarle Østhagen
Jarle Østhagen (født 17. august 1971) er en norsk fotballspiller, som spiller amerikansk fotball for Eidsvoll 1814s. I 1993 begynte Jarle Østhagen å spille amerikansk fotball for Otra Raiders og har vært med 1814s siden starten i 1995. Han har vært aktiv i det administrative, både som styremedlem og dommeransvarlig i flere perioder for Eidsvoll 1814s.
Manuel Antonio nasjonalpark
Manuel Antonio nasjonalpark (spansk: Parque Nacional Manuel Antonio) er en nasjonalpark vest i Costa Rica, rett sør for Quepos i Puntarenas, og 132 km fra hovedstaden San José. Den ble oppretta i 1972, og er med sine 19,83 km² med landareal landets minste nasjonalpark. Så mange som 150 000 mennesker besøker nasjonalparken årlig, og den er kjent for sine flotte strender og turstier. Fem strender befinner seg innafor grensene til Manuel Antonio nasjonalpark: Espadilla Sur, Manuel Antonio, Puerto Escondido, Gemelas og Playita.
Nasjonalparken består av kystregnskog og et 552,10 km² stort havområde utafor kysten. Til tross for sitt lille areal, lever det 109 ulike pattedyrarter og 184 fuglearter i nasjonalparken.
Guyana under Sommer-OL 1968
Guyana under Sommer-OL 1968. Fem sportsutøvere fra Guyana deltok i fire sporter, friidrett, boksing, sykling og vektløfting under Sommer-OL 1968 i Mexico by. De vant ikke noen medaljer.
Erik Lerdahl
Erik Lerdahl (født 22. desember 1967) er professor i kreativitet, forfatter, sanger, innovasjonsleder og foredragsholder.
Han var født i Brussel, Belgia med norsk far og amerikansk mor og vokste opp i Frankrike frem til han var 9 år. Han hadde opprinnelig Lærdal som etternavn, men tok sin mors pikenavn i voksen alder. Han er nevø av den amerikanske komponisten og musikkteoretikeren Fred Lerdahl. Han tok en doktorgrad på kreativitet og designmetodikk ved NTNU i 2001. Han har gitt ut aforismebøkene Kunsten å overrumple seg selv, 2001 og Å sveve med bena på bakken, 2003 på Aschehoug forlag. I 2018 kom han med aforismeboken Ord til øyeblikket.
Erik Lerdahl er en fagperson innen kreativitet og innovasjon. I 2007 ga han ut boken ''Slagkraft. Håndbok i idéutvikling'' på Gyldendal forlag. Dette er en metodebok på kreativitet og idéutvikling. Han er design- og innovasjonsleder og har hatt ansvaret for design- og innovasjonsprosessen til flere produkter som er kommet ut på markedet, slik som Iduns nye dressingflaske for Stabburet. Han arbeider også med forbedring av møtekultur og møteledelse for flere norske organisasjoner og bedrifter. Han har ledet flere scenarioprosjekter, blant annet for måltidsnæringen. Han har tidligere vært førsteamanuensis i designmetodikk ved Kunsthøgskolen i Oslo og er idag daglig leder for innovasjonsselskapet Slagkraft. I mars 2012 begynte han som Norges første professor i kreativitet ved Høyskolen Kristiania der han underviser i kreativ metode ved ulike bachelorgrader. Han ga ut fagboken Slagkraftige møter på Fagbokforlaget våren 2015, med egne illustrasjoner. Den beskriver hvordan man kan gjøre møter langt mer engasjerende og produktive, ved bruk av ulike metoder og verktøy. I 2017 utga han Nyskapning, en arbeidsbok i kreative metoder. Den gjennomgår en kreativ metodikk i tre faser for å utvikle nye løsninger: 1. Kartlegging - finne muligheter/innsikt, 2. Idégenerering - finne ideer, 3. Foredling - finne løsninger.
Erik Lerdahl er en aktiv sanger, med en stemme som tonemessig går høyt og lavt. Som gutt var han sopransolist i Sølvguttene. I voksen alder har han spesialisert seg på improvisasjon og fornyelse av konsertformen, der publikum bidrar mer aktivt enn tradisjonelt, og der han bruker symbolske handlinger under konsertene. I november 2009 ga han ut platen Ave Maria som inkluderer kjente klassiske sanger som Ave Maria, O helga natt samt egenkomponerte sanger som But still, I am og Communion.
AK-105
AK-105 er en kortere karabinvariant av AK-74M, som igjen var basert på det opprinnelige designet til AK-47 og AK-74. AK-102, AK-104 og AK-105 er svært like med tanke på design, den eneste forskjellen ligger i kaliberet og korresponderende magasintype. AK-105 bruker 5,45 x 39 mm ammunisjon. AK-105 supplerer AKS-74U-karabiner i tjeneste i den russiske hæren.
Sammenlignet med AK-74M, AK-101 og AK-103, som alle er rifler i full størrelse og med lignende design, har AK-102, AK-104 og AK-105 kortere løp som gjør dem til en mellomting mellom en ordinær rifle og den mer kompakte AKS-74U. Mens AK-10X-riflene har lengre løp, gasstempler i full lengde og solide, sidefoldende kolber av polymer, er AKS-74U kortere og har en skjelettkolbe.
Riflen er laget av en lett og støtsikker plasttype som erstatter treverket på de eldre modellene. Den nye plastrammen hindrer korrosjon og at våpenet blir slitt av været. Plastdelene gjør også våpenet betraktelig lettere enn sine forgjengere med trerammer. Magasinet er også lettere og mer slitesterkt enn de eldre typene, ettersom det er laget av forsterket glassfiber. Geværkolben er også laget av plast, noe som gjør den lettere, mer slitesterk, og den er hul, noe som gjør at det kan oppbevares en feltboks inni den.
Riflene i AK-10X-serien produseres av Izhmash-fabrikkene i Izjevsk i Russland.
Vila Nova do Sul
Vila Nova do Sul er en kommune i delstaten Rio Grande do Sul i sørregionen av Brasil.
Håvik skole
Håvik skole kan sikte til:
Sørlig slamdøgnflue
Sørlig slamdøgnflue (Caenis lactea) er en døgnflue som tilhører familiegruppen skjoldgjelledøgnfluer, dvergdøgnfluer eller slamdøgnfluer. Gruppens mange norske navn har oppstått på grunn av ulike norske dialekter og fra litteraturen. De ulike navnene henviser til størrelsen som er generelt liten, at de helst foretrekker steder med mudderbunn, og at nymfene har store skjoldformede trakégjeller.
Voksne (imago)
Kroppen er 3-5 millimeter lang. Framvingene er trekantet og holdes rett opp og ut fra kroppen i hvile, de har få tverr-årer, noe melkeaktig hvite. Den har helt tilbakedannede eller mangler helt bakvinger. Lengst bak på bakkroppen er det tre haletråder (cerci).
Nymfer/larver
Nymfene er mellom 3-5 millimeter lange og er glissent dekket av fine små hår. Det er flere par trakégjeller (bladgjeller) bakover på siden av bakkroppen, men det ser ut som det bare er ett. Det første paret, nærmest brystet, er trådformet, et avsmalnet filament. Det andre paret er formet som store bladgjeller med en skjoldform, de kan minne om anlegg til vinger. De dekker nesten hele resten av bakkroppen, slik at bare noen bakkroppsledd er synlige. De dekker også de resterende gjelleparene som er små. Nymfene har normale hoder uten noen ekstra spisse, hornlignenede utvekster.
Den ligner håret skjoldgjelledøgnflue og damskjoldgjelledøgnflue men skiller seg fra disse ved mer at brystskjoldet (pronotum) framhjørnener er avrundet. Det første (lengst fram) beinparet har lår (femur) med lange hår som danner en langsgående rand, et lite avgrenset område (ikke deler låret i en fram- og en bakdel). Det niende bakkroppsleddet har på undersiden (sternum) ingen innsenknig (innsnitt) på midten, men heller med en jevnt avrundet og utstående bakkant. Det finnes en annen nærstående art som kan forekomme i Norge, Caenis robusta, den er generelt litt større og har brystskjold med skarpkantede framhjørner (vinklet).
Levevis
Sørlig slamdøgnflue finnes i og ved innsjøer, vanligvis i rolige elver, der det er mudderbunn. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 2 år.
Sørlig slamdøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
VM i curling for menn 1990
Curling-VM for herrer 1990 ble arrangert 1. april – 7. april 1990 i Rocklundahallen i Västerås i Sverige.
Rotvekstplanter
En rotvekstplanter er et traktorredskap beregnet for å plante levende planter i radkulturer. Den er som regel bemannet med to personer som lader maskinen med plantene, før den via et sinnrikt system plasserer planten i raden. Den fungerer delvis på samme måte som en vanlig potetsetter.
Oklungen stasjon
Oklungen stasjon var en stasjon i Porsgrunn kommune i Telemark fylke. Det gamle stasjonsområdet ligger 182 kilometer fra Oslo sentralstasjon langs den gamle traseen. Kun utvalgte tog stoppet ved stasjonen ved behov.
Stasjonen lå på den gamle og utdaterte jernbanestrekningen mellom Porsgrunn og Larvik som gikk langs Eikenesfjorden og Farrisvannet. Traseen åpnet i 1882 når behovet for togforbindelse i mindre områder utenfor byene var nødvendig.
Den nye traseen Farriseidet-Porsgrunn åpnet 24. september 2018 som en del av Bane Nors InterCity-prosjekt, og går i all hovedsak parallelt med E18 for det meste i tunnel. Dette fjernet Oklungen stasjon fra det aktive jernbanenettet. Stasjonen ble lagt ned 6. august 2018.
Traseen stasjonen befant seg på var en stor omvei mellom byene og gjorde pendling med tog i området lite attraktivt. Jernbanen var vedlikeholdt og byttet ut ved flere anledninger, men det var den samme traseen fra 1882 som ble brukt frem til stasjonens nedleggelse i 2018. Banen var preget av krappe svinger og tøft terreng med lite bruk av tunneler, og dette gjorde at togene ikke kunne føres raskere enn 40-70 km/t. Stasjonen var i siste tid ikke bemannet og var uten stasjonsbygning, og ble hovedsakelig brukt som mulighet til krysning av tog da dette var eneste stedet på traseen med to spor.
Jernbanen, strømanlegget og signalanlegget fjernes. Det vurderes å gjøre om traseen til turløype med historiske preg.
Per H. V. Schreiner
Han mottok Ibsenprisen i 2004 for sin hørespilldebut med Den brysomme mannen. NRK Radioteatret, P2-teatret, hadde premiere på stykket 16. november 2003. Hans hørespill Tilbake til Tuengen allé vant i oktober 2004 Prix Europa Radio France-prisen for radiodramatikk under Prix Europa 2005 i Berlin.
Han mottok Amandaprisen 2006 for manuset til Den brysomme mannen, men var ikke til stede for å ta den i mot.
Schreiner var en av manusforfatterne bak TV-serien Kampen for tilværelsen (sammen med Bjørn Olaf Johannessen og Erlend Loe) og mottok Gullruten for beste manus til drama i 2015. De står også bak serien Gutta på skauen, som hadde premiere på NRK i 2022.
Schreiners dramatikk kjennetegnes av en absurd stil, ofte underlige historier som behandles med et påstått alvor.
Escape from L.A.
Escape from L.A. er en amerikansk action- og sciencefictionfilm fra 1996 regissert av John Carpenter. Hovedrollen spilles av Kurt Russell. Filmen er en oppfølger til Escape from New York og handler atter en gang om krigshelten Snake Plissken som denne gangen havner i et fremtidig Los Angeles. Handlinga er lagt til år 2013, 16 år etter hans oppdrag i New York.
Filmen fikk blandet mottakelse av kritikerne. Sett på bakgrunn av sitt budsjett ble den langt på vei en publikumsfiasko.
Handling
Året er 2013 og USA er nå blitt til et nytt moralsk Amerika, og det er for eksempel ikke lov å røyke, drikke, sex utenfor ekteskap spise rødt kjøtt. Presidenten styrer med jernhånd ut ifra den nye hovedstaden i Sør-Dakota. Det engang så solfylte Los Angeles har etter et kjempejordskjelv flytt ut i havet og endt opp som en slags øy, og ikke minst selvstendig fristed for kriminelle.
Snake Plissken er nettopp blitt arrestert for forbrytelser og er i ferd med å bli deportert til øya, men blir av presidenten lovet friheten mot han går med på å utføre et livsfarlig oppdrag. Oppdrager går ut på å ta seg inn det hermetisk lukket Los Angeles for å hente ut et livsfarlig apparat som kan brukes til å sette USA ut av spill. For sikkerhets skyld så innsprøyter oppdragsgivere ham med et virus slik at han ikke stikker av, og hvis han ikke returnerer innen ti timer for å få motgift, dør han.
Om filmen
Filmen fikk blandet mottakelse av kritikerne, noe som gjenspeiles i at den har fått 53% på Rotten Tomatoes (2011). Den amerikanske kritikeren Roger Ebert gav den 3,5 av 4 stjerner.
Anmelderen på nettstedet CINERAMA gav den terningkast fire i 2006 og skrev blant annet: «Alt i alt en film med håpløst mange brister og mangler, og at den ble en fiasko i billettlukene er ikke så vanskelig å skjønne. Samtidig så vil alle som husker eneren ha ganske stor glede av denne filmen. Det er tross alt et gjensyn med en av de største antiheltene noensinne. Filmen er akkurat som originalen politisk ukorrekt, og dette er meget befriende. Akkurat nok brodd til at filmen vippes opp til en meget anstendig firer på karakterskalaen».
Filmen innbrakte $42,3 millioner på verdensbasis, hvorav $25,5 millioner i USA. Produksjonskostnadene var på ca $50 millioner.
NTH-ringen
NTH-ringen (opprinnelig Høiskoleringen, også kjent som Ringen, Sivilingeniørringen, NTNU/NTH-ringen).
Ringen er formgitt i 1914 av daværende arkitektstudent ved NTH Tormod Kristoffer Hustad fra Inderøy. Studentene ved daværende Norges Tekniske Høiskole (NTH) hadde i flere år engasjert seg for å finne et merke, et symbol, som kunne identifisere deres tilhørighet til NTH. Det ble utlyst en internasjonal konkurranse der Hustads forslag vant blant 134 deltagere.
Helt fra starten ble alle ringene nummerert og gullsmeden har oversikt over alle som har mottatt ringen. Går ringen i arv føres det nye navnet ved siden av det gamle. For å få ringen kreves det akkreditering fra NTNU som gis kun til fullført mastergrad ved arkitekt- og teknologiutdanningene. Dette inkluderer de tradisjonelle sivilingeniørgradene, sivilarkitektgraden samt noen av de nyere mastergradene (Master of Science).
Ringen har en enkel symbolikk som er ment å fremheve sivilarkitekt- og sivilingeniøryrket. Kulen, utført i gull, symbolserer jorden. Den omsluttes av en ring som igjen er festet på stolper, det hele utført i stål. Stolpene, eller stativet, representerer den tekniske kunnskap som holder og bærer jorden fremover.
Fra 1914 ble ringen produsert av Gullsmed Møller, men fra 1928 fikk Gullsmed Dahlsveen eneretten på produksjon og salg av ringen, det var også da nummereringen av ringene startet. I 1995 ble Møllers gullsmedforretning igjen produsent etter initiativ fra NTH, slik at det fra da av er to leverandører av ringen. Den første ringen Gullsmed Dahlsveen laget, ble utlevert i 1928 til en student som da var ferdig på «elektro»-linjen. Dette var den første av i alt 78 ringer dette året.
Ringen har vært populær med nedgang under annen verdenskrig da det kun ble utlevert 572 ringer på grunn av den økonomiske situasjonen, og på syttitallet da den ble oppfattet som ganske politisk ukorrekt. Ringen ble sett på som tegn på gammeldags laugstenkning, dessuten mislikte nok en del at den var formgitt av Hustad, som var medlem av Nasjonal Samling.
I de siste årene har det blitt utlevert rundt 600-700 ringer per år.
Ringen ble mønsterbeskyttet i 1965 etter at det ble oppdaget flere etterligninger.
Produksjon
Materialene og utformingen er en håndverksmessing utfordring ved produksjon. I dag, i 2011, støpes ståldelen som ett stykke. Dette emnet files og poleres til ferdig ståldel. Stålet er en 304-legering, som er et austenitisk stål med krom og nikkel som de viktigste legeringselementene. Stålet har stort sett gode korrosjonsegenskaper, men er ikke rustbestandig i sjøvann. Kulen i gull, lages ved å lodde sammen to halvkuler som deretter loddes på den indre fingerringen i gull. Gullringen er laget i en renhet på 585 ‰ (14 karat), og har en svak rille som stålringen skal ligge i. Gullringen er laget litt for liten slik at den kan smettes inn på plass. Deretter settes det hele i en ekspanderende dor og gullringen ekspanderes slik at den sitter fast i stålringen.
I 1970 ble ståldelen bygget opp av to deler: en «hestesko» rundt fingeren og «ekvator» rundt gullkulen. Disse delene ble deretter loddet sammen.
Tidlige ringer hadde en annen stålkvalitet (brunert jernlegering) hvor stålet over tid blir svart.
Bolivia under Sommer-OL 1968
Bolivia under Sommer-OL 1968. Fire mannlige sportsutøvere fra Bolivia deltok i tre sporter, padling, hestesport og skyting under Sommer-OL 1968 i Mexico by. De vant ikke noen medaljer.
Straumsetervatnet
Straumsetervatnet (også kalt Selavatnet, sørsamisk: Sillejaevrie) er en innsjø i Steinkjer og Åfjord kommuner i Trøndelag. Fylkesgrensa følger midtlinja av den nordlige delen av vatnet, Kastbotnen, mellom Reinsjødalen ved den nordlige enden og tilløpet Bårdlielva.
Peter Christen Asbjørnsen
Peter Christen Asbjørnsen (født 15. januar 1812 i Christiania, død 5. januar 1885 i Christiania) var en norsk folkeminnesamler, forstmann og naturviter. Gjennom sitt samarbeid med ungdomsvennen Jørgen Moe ble han den ene parten i forfatterparet Asbjørnsen og Moe, som hovedsakelig er kjent for sin innsamling og nedtegning av norske folkeeventyr. Asbjørnsens litterære verk øvde innflytelse på samtidig norsk skjønnlitteratur. Asbjørnsen var også opptatt av mange praktiske og naturvitenskapelige spørsmål.
Under pseudonymet «Clemens Bonifacius» utga han i 1864 kokeboken ''Fornuftigt Madstel. En tidsmæssig Koge- og Husholdningsbog''. Pseudonymet er latin for «den milde velgjører».
Biografi
Peter Christen Asbjørnsen var sønn av Anders Asbjørnsen og Thorine Elisabeth født Bruun. Faren var glassmester og instrumentmaker og virket dessuten som inspektør for Kristianias vannverk. Han var dessuten en av stifterne av Det kgl. Selskab for Norges Vel. Videre var han den privatpersonen som donerte mest penger til å få etablert et universitet på norsk jord; Det kongelige Frederiks Universitet ble innviet i 1811 som resultat av Anders Asbjørnsens og andre meseners gavmildhet.
Ettersom Peter Christen tidlig interesserte seg for andre ting enn skolefagene, ble han tatt ut av borgerskolen og sendt på et privat artiumkurs på Norderhov, hvor han traff Jørgen Moe. De to ble venner for livet og inngikk på norrønt vis en pakt som gjorde dem til «blodsbrødre». Asbjørnsens syn på Darwins lære og 40 års samboerskap med Mathilde Andersson satte vennskapet med teologen Moe på prøve.
Etter artium var Asbjørnsen huslærer i Gjerdrum på Romerike, og her var det han tok til å skrive opp sagn og eventyr. Han kom i kontakt med presten Andreas Faye som hadde utgitt en samling Norske Sagn i 1833. Mot slutten av året 1837 offentliggjorde Asbjørnsen en første prøve på eventyr og sagn i heftet Nor, En Billedbok for den norske Ungdom. Men stilen ble ansett for å være unorsk og famlende, siden han prøvde noe nytt med å bruke norske former. Nå begynte han også samarbeidet med Moe om innsamling og bearbeiding av eventyr.
Carolineskolen
Carolineskolen er en jødisk privatskole i København, hvor elevene utover de vanlige fagene (for eksempel dansk, matematikk osv.) også får undervisning i hebraisk. Religionsundervisningen inkluderer alle fag, men tar utgangspunkt i og legger vekt på jødedommen. Undervisningen er tilsynelatende over landsgjennomsnittet, idet elevene i 2006 forlot skolen med et gjennomsnitt på 9,2 til Folkeskolens avgangesprøver.
Peter Christen Asbjørnsen
Biografi
Asbjørnsen var romantiker for så vidt som han var opptatt av folkeminner og mente at fortellingene var uttrykk for folkeånden. Hans fag var imidlertid zoologi og botanikk, slik at hans sakkunnskap gav naturskildringene en nøktern tone. Rammefortellingene til «huldreeventyrene» - som En Aftenstund i et Proprietærkjøkken - gir livsnære folkelivsskildringer. Til forskjell fra sitt forbilde Steen Steensen Blicher tegnet han helst typer, og ikke sjelden karikaturer.
Stjernerotasjon
Stjernerotasjon er vinkelbevegelsen til en stjerne rundt sin akse. Graden av rotasjon kan måles fra spektret av stjernen eller ved å ta tiden på bevegelsen av aktive strukturer på overflaten.
Peter Christen Asbjørnsen
Biografi
Asbjørnsen fortsatte med å publisere sagn og eventyr inntil kort tid før sin død. Men store deler av hans livsverk ligger på andre områder. Han var en av de første havforskerne, studerte skogbruk i Tharandt i Tyskland, var en av Norges første forstmestere og en tid torvmester, og gjorde utredninger over skogsaken. Hans forfatterskap strekker seg fra folkeskrifter og populærvitenskapelige artikler, en reiseskildring fra Egypt og en kokebok. Kokeboka avfødte den såkalte «grautstriden» med Eilert Sundt, om hvorvidt norske bondekvinner hadde innsikt nok til å utnytte melet optimalt. Det var Asbjørnsen som introduserte Darwins utviklingslære for norske lesere gjennom en artikkel i Budstikken i 1861. I 1853 fant Asbjørnsen en sjøstjerne på 400 meters dyp i Hardangerfjorden; ingen hadde til da trodd at det fantes liv så dypt nede i havet. Han ga arten navnet brisinga etter Frøyas halssmykke.
Carolineskolen
Historie
Skolen er en fusjon av Mosaisk Drengeskole og den jødiske pikeskole, Carolineskolen. Mosaisk drengeskole ble opprinnelig grunnlagt i 1805 av Mendel Levin Nathanson.
Stjernerotasjon
På grunn av sentrifugalkraften skaper rotasjonen til en stjerne en «bul» langs ekvator. Siden stjerner ikke er faste legemer kan de også gjennomgå en differensiell rotasjon, og dermed kan stjernens ekvator rotere med en annen vinkelhastighet enn høyere breddegrader. Disse forskjellene i rotasjonen inne i en stjerne kan ha en betydelig rolle i genereringen av et stjernemagnetfelt.
Magnetfeltet til en stjerne vekselvirker med stjernevinden. Når vinden beveger seg bort fra stjernen avtar vinkelhastigheten. Magnetfeltet til stjernen vekselvirker med vinden som gir et drag til stjernerotasjonen. Som et resultat overføres vinkelmomentet fra stjernen til vinden, og over tid avtar hastigheten på stjernens rotasjon.
Peter Christen Asbjørnsen
Biografi
Sine nye utgaver av eventyr og sagn prøvde han stadig å gjøre norskere og mer muntlige i tonen, og det var hans ønske at de også i ettertiden skulle holde følge med språkutviklingen i landet. For senere diktning fikk hans naturskildringer og folkelivsbilder mye å si. Da studentene gikk for å hilse på ham ved 25-årsjubileet for førsteutgaven av huldreeeventyrene, takket Bjørnstjerne Bjørnson ham med disse ord: «Gud skal vite det var blitt lite av meg, hadde ikke du vært her.»
Carolineskolen
Nåtid
Skolen har ca. 200 elever og 15 lærere. Dessuten har skolen foruten et normalt bibliotek, et jødisk bibliotek med bøker vedrørende jødisk historie, religion, kultur, Israel m.v.
Stjernerotasjon
Måling
Med mindre en stjerne observeres fra retningen av polene, har deler av overflaten noe bevegelse mot eller fra observatøren. Den delen av bevegelsen som er i retning av observatøren kalles den radiale hastigheten. For den delen av overflaten med radial hastighet mot observatøren er strålingen endret til en høyere frekvens på grunn av Dopplereffekten. Likeledes har den delen av bevegelsen som er fra observatøren endret til en lavere frekvens. Når absorposjonslinjene observeres forårsaker denne endringen i hver endre av spekteret at linjen utvides. Denne utvidelsen må imidlertid nøye adskilles fra andre effekter som også kan øke linjebredden.
Den delen med radialhastighet observert gjennom linjeutvidelse avhenger av inklinasjonen til stjernens poler mot siktlinjen til en observatør. Den avledete verdigen er gitt av, hvor ve er rotasjonshastigheten ved ekvator og i er inklinasjonen. Verdien i er imidlertid ikke alltid kjent, så resultatet gir en minimumsverdi for stjernens rotasjonshastighet. Det vil si, hvis i ikke er rettvinklet så er den faktiske hastigheten større enn. Dette refereres enkelte ganger til som den projiserte rotasjonshastigheten.
Peter Christen Asbjørnsen
Æresbevisninger
Den danske litterat Carl Andersen ga i forbindelse med en biografisk skisse han skrev for danske Illustreret Tidende i 1865, følgende oversikt over Asbjørnsens mange utmerkelser: «... videnskabelige Foreninger have kappedes om at optage ham i deres Midte. Han er saaledes Medlem af det kongelige norske Videnskabernes Selskab i Throndhjem; det finske Literaturselskab i Helsingfors; det naturvidenskabelige Selskab Isis i Dresden; den kongelig sachsiske Forening til Undersøgelse og Vedligeholdelse af fædrelandske Oldsager; Foeningen for tydsk Kulturhistorie i Weimar; den naturvidenskabelige Forening i Hamburg; den k. k. Rigsforstforening og den k. k. Forening for Zoologi og Botanik i Wien, og han er Æresmedlem af Naturforskernes Selskab i Leipzig». Han ble også gjort til det første æresmedlem av Den Norske Turistforening.
Stjernerotasjon
Måling
For kjempestjerne kan den atmosfæriske mikroturbulensen føre til linjeutvidelse som er mye større enn efektene av rotasjonen og effektivt skjule signalene. En alternativ tilnærming kan imidlertid anvendes som gjør bruk av gravitasjonelle mikrolinsinghendelser. Disse oppstår når et massivt objekt passerer foran den mer fjerne stjernen og fungerer som en linse, og forstørrer bildet i en kort periode. Den mer detaljerte informasjonen som samles på denne måten gjør det mulig å neglisjere effekten av mikroturbulens på rotasjonen.
Hvis en stjerne viser magnetisk overflateaktivitet som stjerneflekker, kan disse formasjonene spores for å estimere rotasjonshastigheten. Slike formasjoner kan imidlertid oppstå ved andre steder enn ekvator og ferdes over breddegrader i løpet av hele sin livstid, så den differensielle rotasjonen til en stjerne kan gi varierende målinger. Magnetaktiviteten hos en stjerne forbindes ofte med raske rotasjoner, slik at teknikken kan brukes for måling av slike stjerner. Observasjoner av stjerneflekker har vist at disse formasjonene faktisk kan variere rotasjonen til en stjeren når magnetfeltet endrer gasstrømmene i stjernen.
Peter Christen Asbjørnsen
Æresbevisninger
Peter Christen Asbjørnsen er hedret med gatenavn i flere norske kommuner.
Asbjørnsenselskapet
Asbjørnsenselskapet er en forening som ble stiftet på Asbjørnsens fødselsdag, tirsdag 15. januar 2008. Selskapet har primært til formål å fremme kunnskaper om Asbjørnsens mangfoldige liv og virke, blant annet ved utgivelse av årsskriftet Juletræet, og gjennom ekskursjoner langs Asbjørnsens vandringsruter.
Strassen
Strassen (luxembourgsk: Stroossen; fransk: Strassen) er en kommune og et tettsted i storhertugdømmet Luxembourg. Kommunen, som har et areal på 10,71 km², ligger i kantonen Luxembourg. I 2005 hadde kommunen 6 173 innbyggere.
We Don’t Talk Anymore
Sangen ble spilt inn av Richard i RG Jones Recording Studios, Wimbledon, 29. mai 1979 og utgitt på singlen EMI 2975 i september 1979. Produsent var The Shadows' rytmegitarist Bruce Welch.
«We Don't Talk Anymore» ble Richards tiende nummer én-plassering på den britiske singlelisten og den første siden «Congratulations».
Den kom akkurat før hans førtiende fødselsdag og akkurat da det ble annonsert at han var utnevnt til offiser av Order of the British Empire for sine tjenester for musikken og forsterket hans comeback som fortsatte et godt stykke inn i 1980- og 1990-årene.
Sangen ble hans mestselgende single verden over (Den var hans eneste engelskspråklige listetopper i Vest-Tyskland, selv om han hadde to tyskspråklige nummer én-slagere der i 1960-årene).
Musikkvideoen til sangen var den sjette som ble vist på MTV på lanseringsdagen 1. august 1981.
Norsk versjon
Rolf Løken har skrevet en norsk tekst. På norsk bærer den tittelen «Tenk så merkelig».
Reinsbüttel
Reinsbüttel er en kommune i kretsen Ditmarsken i Schleswig-Holstein, Tyskland. Reinsbüttel hører under Büsums amt, og lå inntil 1. januar 2008 i Wesselburens amt.
Englespill
Englespill er en juledekorasjon som har vært populær i Europa og i Nord-Amerika. Englespillet kan være i slekt med den tyske julepyramide. Forskjellen mellom dem er at englespillet er som oftest masseprodusert i metall med bjelleringende engler, mens julepyramiden er laga av tre og kan være uten bjeller.
Stor-Drakstsjøen
Stor-Drakstsjøen er en innsjø i kommunene Malvik og Selbu i Trøndelag. Den er regulert som magasin for Bratsberg kraftverk og de øvrige kraftverkene i Nidelva.
Alfred Hartlieb von Wallthor
Alfred Freiherr Hartlieb von Wallthor (født 21. januar 1921 i Feldkirch, død 23. juli 2011 i Detmold) var en tysk historiker som hadde sitt fokus på Westfalens historie. Wallthor ledet det daværende LWL-Institut für westfälische Regionalgeschichte, og var æresprofessor ved Westfälische Wilhelms-Universität Münster.
Hersfeldklosteret
Hersfeldklosteret var et viktig benediktinsk rikskloster i byen Bad Hersfeld i Hessen (tidligere i Hessen-Nassau), Tyskland, ved sammenløpet av elvene Geisa, Haune og Fulda.
Historie
Hersfeldklosteret ble grunnlagt av sankt Sturmius, en disippel av sankt Bonifatius, Tysklands apostel, i 736-742. På grunn av stedet lokalitet lå det sårbart for angrep fra saksere, og han overførte det til Fulda. Noen år senere, i eller omtrent år 749 etter at sakserne var blitt beseiret av frankerne, grunnla Lullus, erkebiskopen av Mainz, klosteret i Hersfeld på nytt.
Karl den store, som nylig hadde tatt den frankiske kronen, og andre bidragsytere ga økonomisk støtte, og i 775 fikk klosteret status som «Reichsabtei», rikskloster, hvilket betydde at det var territorialt uavhengig under en fyrsteabbed innenfor riket.
Pave Stefan III ga klosteret fritakelse fra episkopal jurisdiksjon. Det eide snart 1050 hider av land og et samfunn bestående av 150 munker.
Lullus ble gravlagt i kirken etter sin død i 786. Klosterbygningene ble reist mellom 831 og 850, og i 852 ble Lullus’ grav flyttet til den nye kirken. I løpet av denne seremonien ble Lullus' helgenerklæring formelt annonsert av Rabanus Maurus. «Lullusfest» eller «Feiring av sankt Lullus» har blitt markert i Hersfeld siden da på den 16. oktober og er den lengst etablerte lokale fest i den tysktalende verden.
Klosteret hadde allerede blitt et pilegrimsmål etter år 780 på grunn av relikviene av sankt Wigbert av Fritzlar som ble brakt hit på denne tiden, og de mirakler som etter sigende skal ha skjedd. Et verdifullt bibliotek ble samlet, annalene for klosteret ble gjort jevnlig, og stedet ble et velkjent sete for fromhet og læring. Mot slutten av 900-tallet led Hersfeld under den generelle nedgang av alder, og klosterdisiplinen ble svak. En del år senere ble praksisen reformert av sankt Godehard av Hildesheim, den senere biskop av Hildesheim, og en del av medlemmene ble sendt til andre klostre for at de skulle lære religiøs fromhet.
I løpet av investiturstriden tok Hersfeld side med den keiserlige sak mot pavedømmet. Keiser Henrik IV av Det tysk-romerske rike besøkte selv klosteret ofte, noen ganger fulgt av sin hustru, og hans sønn og etterfølger Konrad II av Italia ble født og døpt innenfor klosterets område. I det siste tiåret av 1000-tallet synes det som om klosteret hadde igjen fått pavedømmets gunst og det fortsatte å blomstre for en lang påfølgende periode.
Byen Hersfeld, i dag Bad Hersfeld, vokste opp på utsiden av klosteret og blomstret i den grad at det ble sterkt nok til kreve sin uavhengighet, og 1371 plasserte byen seg formelt under beskyttelse av landgrevene av Hessen.
Med tiden begynte klosteret igjen å forringes, og i 1513 hadde det nådd et slikt lavmål at abbed Volpert Riedesel overlot sin posisjon i hendene på pave Leo X, og abbeden av Fulda ble autorisert av keiser Maximilian I for å legge klosteret inn under hans eget abbedi. I henhold til samtidig redegjørelser var biblioteket i en tilstand av ruiner og forfall, mange kostbare bind hadde forsvunnet og manuskripter som inneholdt arkiver og nedtegnelser for klosteret ble brukt i kennelen som søppel for hundene.
Reformasjonen
Den tvangspåførte sammenslåingen av Hersfeld og Fulda vart litt mer enn to år. Deretter ble en ny abbed av Hersfeld valgt. Abbed Krato som holdt posisjonen i 1517 sympatiserte med lutherismen. Martin Luther stoppet ved klosteret på veg tilbake fra riksdagen i Worms i 1521 og holdt en gudstjeneste. Krato sverget lydighet til den lutherske landgreve Philipp av Hessen i 1525. Klosterkirken ble følgelig stengt for romersk-katolsk gudstjenester. Messe ble kun gitt i et kapell på innsiden av klosteret.
Oppløsningen
For resten av århundret fortsatte klosteret som en protestantisk virksomhet under tett overoppsyn av herskerne i Hessen, og da Joachim Röll døde i 1606 ble han den siste abbed og Otto, prins av Hessen, ble valgt til ikkekirkelig administrator.
Paven gjorde et mislykket forsøk etter Ottos død å føre klosteret tilbake under katolsk administrasjon. Det fortsatt under fyrstefamiliens kontroll inntil avslutningen av freden i Westfalen i 1648. Hersfeld som keiserlig len ble forent med Hessen som et verdslig fyrstedømme.
Bygninger
Klosterkirken i romansk arkitektur ble bygd tidlig på 1100-tallet, men ble brukt som kruttmagasin og deretter ødelagt av franskmennene i 1761 i løpet av syvårskrigen. Ruinene er nå et velkjent møtested for konserter og offentlige hendelser, og er sete for den årlige festivalen i Bad Hersfeld.
Martin Marietta X-24
Martin Marietta X-24 var et vingeløst rakettdrevet eksperimentfly bygd av Martin Marietta Corporation for USAs flyvåpen USAF.
Hersfeldklosteret
Biblioteket
Det latinske verket Germania (De Origine et situ Germanorum), skrevet av Gaius Cornelius Tacitus rundt år 98, et etnografisk arbeid om germanske stammer utenfor Romerriket, er bevart i et enkeltstående manuskript. Dette ble funnet i Hersfeldklosterets bibliotek og ført til Italia i 1455.
Klosterets annaler, Annales Hersfeldienses, er en betydningsfull kilde for tysk middelalderhistorie.
Martin Marietta X-24
Bakgrunn
Idéen om vingeløse fly ble unnfanget i 1957 av Dr. Alfred J. Eggers Jr., daværende visedirektør for utviklingsavdelingen ved Ames Aeronautical Laboratory i California (nåværende NASA Ames Research Center). NACA (NASAs forløper) hadde tidligere forsket på friksjonsvarme-problemer som oppsto når missiler i høye hastigheter kom tilbake til atmosfæren. H. Julian Allen ved Ames-laboratoriet fastslo at en butt avrundet fasong uten skarpe kanter var best egnet til å motstå varmebelasningen ved tilbakevending.
Konseptet med vingeløse fly ble testet første gang ved NASA Dryden Flight Research Center i 1962. En protoype med rør-ramme og kledning av kryssfinér kalt M2-F1 ble først tauet etter en bil, og senere etter NASAs R4D (marinens betegnelse på Douglas C-47 Skytrain transportfly) for å undersøke om skrogformen ville gi tilstrekkelig løft og styrekontroll. Testene var vellykkede, og resulterte i byggingen av HL-10, M2-F2 og M2-F3, og utviklingsprogrammet START (Spacecraft Technology and Advanced Reentry Test), som inkluderte X-23 og X-24-programmene.
X-24A
Etter suksessen med prosjektet PRIME og X-23 fortsatte START-programmet med X-24 som i utforming var en fullskala av X-23. Dette var siste delprosjekt i START-programmet, og fikk navnet PILOT (Piloted Lowspeed Tests). Flyet ble festet under vingen på et modifisert B-52 bombefly, og droppet i stor høyde. Første flyvning var uten motorkraft, og fant sted 17. april 1969 med testpilot Jerauld Gentry ved spakene. Første flyvning med motorkraft ble gjennomført 19. mars 1970, også denne gangen med Gentry som pilot. Bare et eksemplar ble bygd, men de svært like SV-5J, to jetdrevne fly, ble bygd for å trene pilotene til X-24A. Ingen av disse SV-5J fløy, men det ene er senere blitt modifisert til å fremstå som X-24A på National Museum of the USAF i Dayton, Ohio.
X-24B
Etter at testprogrammet var avsluttet 4. juni 1971 ønsket flyvåpenet å teste ut mer avanserte skrog-former, og i stedet for å bygge om et av de jetdrevne SV-5J, modifiserte de skroget på X-24A. Rammen og innmaten i flyet var stort sett uforandret, og flyet ble omdøpt til X-24B, men fikk etterhvert kallenavnet «det flyvende strykejernet». Første flyvning med X-24B den 1. august 1973 var uten motorkraft, og det var John Manke som var pilot. Han var også pilot på den første flyvningen med motorkraft 15. november 1973. Siste flyvning ble gjennomført 23. september 1975 av Bill Dana, som også hadde vært pilot på den siste X-15-flyvningen. X-24B er bevart, og står utstilt på National Museum of the USAF i Dayton, Ohio.
X-24A
PRIME-prosjektet med X-23 hadde testet den vingeløse skrogfasongens manøvreringsegenskaper i høye hastigheter, og X-24A sitt primærmål var å undersøke disse egenskapene ved lave hastigheter. Det fløy totalt 2 timer og 54 minutter i løpet av 28 testflyvninger, både med og uten motorkraft. Glide-egenskapene viste seg å være gode, men pilotene opplevde ustabilitet når det fløy med motorkraft. NASA X-38 CRV (Crew Return Vehicle) brukte senere samme skrogfasong som X-24A.
X-24B
X-24B hadde som primærmål å undersøke manøvreringsdyktigheten til en deltaformet vingeløs konfigurasjon som ble kalt FDL-7. Det viste seg raskt at denne skrogformen hadde bedre stabilitet og høyere glidetall enn X-24A. Det gjennomførte flere presisjonslandinger og beviste at et vingeløst romfartøy kunne foreta en kontrollert landing uten motorkraft. X-24B fløy totalt 3 timer og 46 minutter i løpet av 36 testflyvninger, både med og uten motorkraft. 8. august 1975 ble X-24B det første vingeløse flyet som landet på en konvensjonell rullebane med betongdekke. USAs romferge-program hadde svært stor nytte av data generert av X-24-prosjektet. Særlig gjaldt dette innflyvnings- og landingsteknikker.
Design
X-24 var konstruert av vanlig aluminium, siden det aldri skulle fly i så store hastigheter at friksjonsvarme ville bli et problem. Begge versjonene hadde 3 vertikale halefinner med sideror samt kombinerte høyderor og flaps. Landingsunderstellet var 3-punkts med hjul, som feltes ut like før landing. Elektrisk kraft ble besørget av batterier med total kapasitet på 194 Ah. Kapasiteten til hovedmotorens drivstofftanker var 2 480 kg.
X-24A
Dimensjoner
Ytelse
X-24B
Dimensjoner
Ytelse
Acem
Acem er en norsk ideell organisasjon.
Den ble stiftet i Oslo i 1966 av psykolog og lege Are Holen. Organisasjonens hovedformål er å undervise i Acem-meditasjon og andre metoder for avstressing og personlig utvikling.
Organisasjonen er i overveiende grad basert på frivillig, ulønnet arbeid. Ingen tjener penger på å undervise i Acem-meditasjon, eller på å utvikle metoden.
Acem er kjent for gigant-loppemarkeder i Oslo på 1970- og 1980-tallet. Organisasjonen tjente også penger på å drive asylmottak for staten. Journalister fra Adresseavisen påsto i en artikkelserie i 2016 at organisasjonen, som ikke er skattepliktig, ikke hadde betalt skatt på inntekter i form av offentlige overføringer på rundt 70 millioner kroner mellom 1988 og 1990. Acem avviste at organisasjonen hadde unndratt skatt, og viste blant annet til at journalistene bak saken ikke syntes å skille mellom driftstilskudd og netto overskudd.
Acem Norge har investert i eiendommer som gir leieinntekter. Overskuddet brukes til å finansiere driften av meditasjonsarbeidet, slik at kurs kan tilbys til en moderat pris. Mange av Acems eiendommer har hatt en betydelig verdistigning siden de ble anskaffet på 1970-tallet. Journalistene i Adresseavisen hevdet at Acem forvaltet eiendommer til rundt en halv milliard kroner i 2016.
Acem kjøpte i 2003 konferansesenteret Halvorsbøle som drives som internasjonalt retrettsenter.
Ifølge en mastergrad om Acem skrevet i 2010, fremstår Acem «som en kult», definert i denne sammenheng som en organisasjonsform med en pluralistisk tilnærming til sannhet, der den enkelte selv må finne sine egne svar.
Acem underviser også i Yoga og gruppepsykologi, foruten å tilby eget konfirmasjonsopplegg. Acem utgir tidsskriftet Dyade.
Acem er i tillegg til Norge også etablert med betydelig aktivitet i Sverige, Danmark, Nederland, Storbritannia, Tyskland, Spania, India, Den dominikanske republikk og Taiwan.
I 2014 ble Acems grunnlegger Are Holen utnevnt til ridder av 1. klasse av Den Kongelige Norske St. Olavs Orden av H.M. Kong Harald. Hovedbegrunnelsen var fremragende stress- og katastrofeforskning, men også Holens engasjement i Acem ble fremhevet.
MF «Sveio»
MF «Sveio» kan vise til
Innbygda skole
Innbygda skole kan sikte til:
Vista Alegre (Rio Grande do Sul)
Vista Alegre er en kommune i delstaten Rio Grande do Sul i sørregionen av Brasil.
Saint-Germain-en-Laye-traktaten av 1632
Saint-Germain-en-Laye-traktaten av 1632 var en traktat mellom Frankrike og England som ble signert den 29. mars 1632 og betydde at Ny-Frankrike (Quebec) ble tilbakeførte til fransk kontroll etter England hadde erobret området i 1629. Presten Paul Le Jeune slo fast at kolonien var i dårlig forfatning. I tillegg ble Acadia, en samling av franske kolonier, hovedsakelig sentrert rundt Nova Scotia i dagens Canada, også tilbakeført.
England hadde i løpet av 1629 og 1632 tatt området rundt Quebec. Den 19. juli 1629 hadde en engelsk flåte under kommando av David Kirke tvunget byen Quebec og dets guvernør, Samuel de Champlain, til å kapitulere. Guvernøren ble deretter ført til London.
Slekten er verst
Slekten er verst (originaltittel: Meet the Parents) er en amerikansk filmkomedie fra 2000 med Ben Stiller, Robert De Niro og Teri Polo i hovedrollene. Regi er ved Jay Roach. Filmen er egentlig en nyinnspilling av en relativt ukjent amerikansk filmkomedie, med samme tittel, fra 1992.
Slekten er verst kan beskrives som en blanding av forviklingskomedie og romantisk komedie. Den ble forholdsvis godt mottatt av filmkritikerne og ble en av de mest besøkte filmene på kino i 2000. Stiller og De Niro ble tildelt hver sin MTV Movie Awards for sine rolleprestasjoner. Stiller vant i tillegg en American Comedy Award. Filmen ble i 2001 tildelt en People's Choice Award for beste filmkomedie. Det kan også nevnes at den ble nominert til en Oscar i kategorien musikk.
Den har fått to oppfølgere: Svigers er aller verst (2004) og Verre enn verst (2010).
Handling
Gaylord "Greg" Focker (Ben Stiller) er dypt forelsket i sin kjæreste Pam (Teri Polo). Han er klar til å fri til henne når hun blir avbrutt av en telefon med nyheten om at lillesøsteren skal gifte seg. Greg innser at nøkkelen til Pams ringfinger ligger hos hennes fryktinngytende far, den pensjonerte blomsterhandleren Jack Byrnes (Robert De Niro). En tur til New York i anledning søsterens bryllup ser ut til å være det rette tidspunktet for Greg til å stille det store spørsmålet. Når Greg omsider kommer til familiens feilfrie hjem blir han møtt av en tilsynelatende perfekt familie: en kjærlig far og mor med en sønn og to døtre de begge forguder samt en høyt elsket katt. Men møtet med hennes autoritære far går ikke like glatt som han hadde håpet og de to synes ikke å klare å komme overens. Alt går omsider galt for den vordende brudgommen og det taler heller ikke til hans fordel at han misliker katter og er en mannlig sykepleier med et vulgært-lydende etternavn. Utilsiktet klarer Greg å skape den ene katastrofale situasjonen etter den andre. På toppen av det hele viser det seg at Pams far ikke er pensjonert blomsterhandler i det hele tatt, men tidligere CIA-ansatt og spesialist i avhørsteknikk.
Filmkritikerne og publikum
Filmen ble godt mottatt av filmkritikerne og har oppnådd så mye som 83% på Rotten Tomatoes og 73% på Metacritic. (juni 2009) BBCs filmanmelder gav den toppscore på fem stjerner.
Slekten er verst ble en stor publikumssuksess og innbrakte over $166 millioner på amerikanske kinoer alene og over $330 millioner globalt. Den endte opp som den syvende mest innbringende filmen i USA i 2000.
I Norge
Den fikk terningkast fire både av Dagbladets og VGs anmelder. «Underholdende mareritt», skrev Dagbladet, mens VG beskrev den som munter og godmodig.
Andre omtaler i Norge